26/08/2021 | Administración LocalMunicipal
Cambre
Aprobación definitiva da modificación puntual da NSPC no ámbito da N-VI

Mediante orde da Consellería de Medio Ambiente, Territorio e Vivenda de data 20 de maio de 2021 apróbase definitivamente a Modificación Puntual das Normas Subsidiarias de Planeamento de Cambre no ámbito da estrada N-VI redactada pola entidade Oficina de Planeamento, S. A., de conformidade cos artigos 60 e seguintes da Lei 2/2016, do solo de Galicia. O que se fai público de conformidade co establecido no artigo 82.3 da Lei 2/2016 do solo de Galicia. Así mesmo faise constar que o dito acordo aprobatorio foi publicado no Diario Oficial de Galicia nº 109 de data 10 de xuño de 2021 e remitido un exemplar desta Modificación Puntual a Consellería de Medio Ambiente, Territorio e Vivenda o 23 de xuño de 2021 para a súa inscrición no Rexistro de Planeamento Urbanístico de Galicia, de conformidade co artigo 88.3 da Lei 2/2016 do solo de Galicia. A normativa reguladora da Modificación puntual das normas subsidiarias de planeamento de Cambre no ámbito da estrada N-VI é a seguinte: “ 3. MEMORIA XUSTIFICATIVA DA ORDENACIÓN 3.1. CONTIDO DA MODIFICACIÓN O contido da presente modificación é a reclasificación do solo rústico delimitado polas vixentes Normas Subsidiarias de Planeamento Municipal de Cambre a solo urbano e solo urbanizable, nun ámbito contiguo á estrada nacional AC-12 no núcleo urbano de OTemple de extensión 50.403 m 2, tal e como se delimita en planos e a ordenación detallada do sector de solo urbanizable conforme o establecido no artigo 56.2 da L. S. G. A alteración proposta nas Normas Subsidiarias de Planeamento Municipal de Cambre non implica a adopción de novos criterios respecto da estrutura xeral e orgánica do territorio nin a adopción dun novo modelo territorial, axustándose ao disposto nos apartados 3 e 4 do artigo 83 da Lei 2/2016 do Solo de Galicia. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 15 3.2. CRITERIOS DE CLASIFICACIÓN E ORDENACIÓN A reclasificación de solo rústico que establece a presente modificación substánciase en dúas clases de solo: solo urbano e solo urbanizable. Clasifícase como solo urbano o ámbito consolidado pola edificación no contorno da “Villa Concepción” e do nó do Seixal, cunha extensión de 3.295 m 2, e situado ao leste do ámbito. Esta clasificación é colindante coa establecida polas vixentes Normas Subsidiarias de Planeamento Municipal de Cambre así como polo Plan Xeral de Ordenación Municipal de Oleiros, aprobado definitivamente en 2009, que é contiguo ao ámbito da modificación. Este solo urbano reúne os requisitos establecidos no artigo 16 da Lei 2/2016 do Solo de Galicia, en canto está integrado na malla urbana existente, conta cunha urbanización básica constituída por vías de acceso e comunicación pavimentadas, e redes de servizo das que poden servirse os terreos, tal e como se desprende da lectura dos planos correspondentes. Por outra banda, e dende o punto de vista dos criterios de ordenación, a clasificación proposta ten como obxectivo recoñecer o grao de consolidación existente pola edificación de carácter unifamiliar no ámbito. Clasifícase como solo urbanizable de actividades terciarias o resto de ámbito da modificación, coa fronte á estrada nacional AC-12, nunha extensión superficial de 43.854 m 2, tendo como criterio de ordenación a consolidación do eixe de actividades Ponte da Pasaxe - O Seixal, xa recoñecido no recente planeamento municipal de Oleiros, e integrado no agregado urbano definido polas Directrices de Ordenación doTerritorio de Galicia. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 16 3.3. DETERMINACIÓNS DE ORDENACIÓN Dende o punto de vista das determinacións de ordenación estas establécense segundo a clase de solo de que se trata. Solo urbano No solo clasificado como urbano establécese como ordenanza de aplicación a de solo urbano residencial de baixa densidade regulado no artigo 40 da normativa urbanística das vixentes Normas Subsidiarias de Planeamento Municipal de Cambre conforme á redacción que se inclúe no apartado 4 de Normativa reguladora en solo urbano. En plano de ordenación establécense a súa delimitación e as aliñacións correspondentes en relación ao viario público. Para a determinación da superficie edificable total que se deriva da ordenanza de aplicación deberán terse en conta as regras establecidas no artigo 41.4 da Lei do Solo de Galicia e 64.5 do seu regulamento. Solo urbanizable Conforme ao establecido no artigo 56 da Lei do Solo de Galicia, para o novo sector de solo urbanizable, establécense as seguintes determinacións: a) Delimítase un único sector de planeamento cunha extensión superficial de 43.854 m 2. b) Establécese o uso global terciario, compatible co uso dotacional nunha porcentaje do 20%, conforme á definición establecida no punto 3.2. do Anexo I do Regulamento da Lei do Solo, cunha edificabilidade máxima de 0,62 m 2 /m 2. c) Como medidas de integración ambiental e paisaxística establécese a necesidade de concentrar as reservas do sistema de espazos libres principalmente no ámbito máis prominente topograficamente en contacto coa actuación en solo urbano UE-19 delimitada polas Normas Subsidiarias de Planeamento Municipal, así como de parte das reservas de equipamento en colindancia coa clasificación de solo urbano de baixa densidade, tal e como se indica en planos de ordenación. d) A altura da edificación non excederá de 15 metros. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 17 e) As reservas para dotacións determinaranse de acordo co establecido na LSG, para os ámbitos de uso terciario ou industrial, pormenorizándose na ordenación detallada. Será obrigatoria a previsión dunha praza de aparcamento por cada 100 m 2 edificables, ou os maiores estándares que se deriven da aplicación da Lei 13/2010, de 17 de decembro, do comercio interior de Galicia, nas condicións establecidas no artigo 69.1. c do RLSG. f) A ordenación detallada executará a ampliación do viario de servizo colindante coa estrada AC-12, tal e como se indica en planos, o cal dará servizo de acceso ao ámbito. g) A ordenación detallada garantirá a execución e posta en funcionamento das actuacións de infraestruturación consistentes na conexión coas redes existentes na outra beira da estrada AC-12 dos servizos de saneamento (pluviais e fecais), abastecemento de auga e electricidade. No subministro eléctrico sotérrase a liña de media tensión e suprímese o centro de transformación existente na outra beira da estrada AC-12, trasladándoo ao interior do ámbito de planeamento, producindo a conexión co resto do ámbito do solo urbano a través de topo. h) O sistema de actuación será o de compensación sen prexuízo da súa modificación conforme ao establecido no art.112 da Lei do Solo de Galicia, constituíndo a estes efectos o sector delimitado unha única área de repartición. i) A ordenación detallada estará ao disposto tanto na vixente “Ley 37/2015 de carreteras” como na “Ley 37/2003 del Ruido”. Neste senso, para as novas construcións próximas á estrada nacional AC-12, será necesario que, con carácter previo ao outorgamento de licenza de edificación, se leven a cabo os estudos correspondentes de determinación dos niveis sonoros esperables así como a obriga de establecer limitacións á edificabilidade ou de dispoñer os medios de protección acústica imprescindibles en caso de superarse os limiares establecidos na “Ley 37/2003 del Ruido” e no R. D. 1367/2007, de 19 de outubro, modificado polo RD 1038/2012, de 6 de xullo, e no seu caso na normativa autonómica ou local. O estudo de ruído debe conter os correspondentes mapas isófonos. Os medios de protección acústica que resulten necesarios serían executados con cargo aos promotores dos desenvolvementos, previa autorización do Ministerio de Fomento se afectaran ás zonas de protección do viario estatal, podendo situarse na zona de dominio público. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 18 Tanto en solo urbano como en solo urbanizable estarase ás limitacións que deveñen das afeccións acústicas e de servidumes aeronáuticas establecidas pola legislación vixente e o Plan Director do Aeroporto da Coruña e en concreto referido ás seguintes cuestións: Afeccións acústicas. Nos ámbitos afectados pola pegada sonora non son compatibles os usos residenciais nin os dotacionais educativos ou sanitarios. As construcións que se implanten dentro de zonas afectadas pola pegada sonora haberán de estar convenientemente insonorizadas para cumprir cos requisitos de illamento acústico establecidos no documento básico DB-HR protección fronte ao ruído do CTE. Servidumes aeronáuticas. As construcións e instalacións, así como calquera outra actuación que se contemple no ámbito da Modificación Puntual, incluídos todos os seus elementos, así como calquera outro engadido sobre tales construcións, así como os mecanismos necesarios para a súa construción, modificacións do terreo ou obxecto fixo, así como o gálibo de viario, non pode vulnerar as servidumes aeronáuticas do aeroporto da Coruña, salvo que quede acreditado, a xuízo da “Agencia Estatal de Seguridade” (AESA) que non se compromete a seguridade nin queda afectada de xeito significativo a regularidade das operacións das aeronaves, de acordo coa excepcións contempladas no Decreto 584/72, na súa actual redacción. Calquera emisor radioeléctrico ou outro tipo de dispositivo que pondera dar orixe a radiacións electromagnéticas perturbadoras do normal funcionamento das instalacións radioeléctricas aeronáuticas, aínda non vulnerando as superficies limitadoras de obstáculos, requirirá da correspondente autorización da AESA, conforme ao previsto no artigo 16 do Decreto 584/72 de servidumes aeronáuticas. As propostas de novos planeamentos urbanísticos, os plans de desenvolvemento, da súa revisión ou modificación, no ámbito da Modificación Puntual, deberan ser informadas pola “Dirección General de Aviación Civil, conforme á Disposición Adicional Segunda do Real Decreto 2591/1998 na súa actual redacción. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 19 3.4. RESERVAS E INFRAESTRUTURAS TÉCNICAS. ANÁLISE DA MOBILIDADE 3.4.1. Reservas dotacionais Dende o punto de vista das reservas dotacionais, e en función do establecemento do uso terciario como xenérico no ámbito de solo urbanizable, o que inclúe os usos pormenorizados comercial, oficinas e hoteleiro, xunto cos de carácter dotacional tanto público como privado, conforme ao establecido no Anexo I do Regulamento da Lei do Solo, estarase ao establecido no artigo 42 da LSG en canto a que a súa cuantificación será aquela que, xustificadamente, se estableza no planeamento de desenvolvemento. Neste senso, e conforme a criterios de integración ambiental e paisaxísticos establécense as seguintes reservas mínimas de sistemas dotacionais a establecer:. Sistema de equipamentos públicos. A ordenación detallada reservará con destino ao sistema de equipamentos públicos unha superficie non menor de 1.000 m 2, e que se dispoñerá en contacto co solo urbano de baixa densidade. Sistema de espazos libres e zonas verdes públicos. A ordenación detallada reservará con destino ao sistema de espazos libres e zonas verdes públicos unha superficie non menor de 4.000 m 2 e que se dispoñerán na zona máis prominente desde o punto de vista topográfico, e en contacto coa actuación en solo urbano UE-19, exterior ao ámbito de planeamento.3.4.2. Infraestruturas técnicas Desde o punto de vista das infraestruturas e servizos técnicos, as demandas que xera a actuación son as seguintes:. Solo urbanizable: tendo en conta un uso global terciario e unha superficie máxima a edificar de 25.586 m 2, resultado de multiplicar a superficie neta do sector por unha edificabilidade de 0,62 m 2 /m 2 as demandas xeradas son as seguintes: - Abastecemento. Para a análise de requirimento dos recursos hídricos prevese unha dotación unitaria de 0,5 l/s. ha neta de uso de actividade, distribuído neste caso nun 50% de uso comercial de baixo consumo, e 50% de uso terciario de maior demanda. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 20 Dado o tamaño do ámbito, e co gaio de garantir a suficiencia da dotación asimílase a superficie neta de actividade coa superficie bruta (4,40 ha) co que a demanda sería: 4,40 ha x 0,50 l/seg. ha = 2,20 l/seg = 190,08 m 3 /día Supoñendo o consumo concentrado en dez horas, o que implica un coeficiente punta de 2,4; elévase este consumo ata: 190,08 x 2,4 = 456,19 m 3 /día = 5,28 l/seg Neste senso, estímase que o caudal aportado pola rede municipal existente, de diámetro 250 mm, garante capacidade suficiente. En calquera caso, e conforme ao establecido na normativa urbanística, a ordenación detallada garantirá a execución e posta en funcionamento das actuacións de infraestruturación necesarias. - Saneamento. En canto ao saneamento o colector existente de diámetro 400 mm, considérase igualmente suficiente para recibir os efluentes xerados pola actuación de nova urbanización. En calquera caso, e conforme ao establecido na normativa urbanística, a ordenación detallada garantirá a execución e posta en funcionamento das actuacións de infraestruturación. - Enerxía eléctrica. Tal e como se establece na normativa urbanística, a ordenación detallada soterrará a liña de media tensión e suprimirá o centro de transformación existente na outra beira da estrada AC-12, trasladándoo ao interior do ámbito e producindo a conexión co resto do ámbito de solo urbano a través de topo. Neste senso, e para o abastecemento eléctrico da actuación, estímase unha demanda de 0,10 Kw por m 2 construído, que supoñendo unha simultaneidade do 70%, resulta unha demanda de 25.586 x 0,10 x 0,7 = 1.791 Kw, sen prexuízo do maior axuste no cálculo que resulte do desenvolvemento da ordenación detallada e do Proxecto de Urbanización, en función de demandas reais dos usos definitivos e as súas características. Solo urbano: dada a escasa entidade da capacidade do uso residencial proposto sobre o existente, estímase que a actual cobertura de infraestruturas e servizos técnicos é suficiente para atender á posible demanda xerada. En planos de ordenación establécense os trazados das redes fundamentais. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 21 3.4.3. Análise da Mobilidade Conforme ao establecido no art.139 do Regulamento da Lei do Solo de Galicia, a presente modificación deberá ter conter un estudo que avalíe a idoneidade da ordenación prevista en relación co tráfico e a mobilidade. Neste senso indicar que a actuación prevista na Modificación Puntual capaz de xerar novas demandas de mobilidade é a referida ao desenvolvemento do Sector de Solo Urbanizable, de uso global terciario. O ámbito da Modificación Puntual desenvólvese nun bordo da estrada AC-12, intermediando entre ela e o ámbito un vial de servizo que relaciona o nó do Seixal co nó do Graxal. Neste senso, se ben o tráfico na estrada AC-12, que discorre a distinto nivel, presenta unha IMD de 28.749 vehículos conforme aos aforos realizados no ano 2015, esta intensidade non se reflicte no carril de servizo mencionado que soporta un tráfico de carácter local, principalmente aquel que dende a Costa da Tapia incorpórase ao tronco central da AC-12 en dirección A Coruña, tráfico que nos últimos anos perdeu intensidade coa liberación da peaxe da Barcala. Neste senso, e en relación ás características da nova actuación prevista na Modificación Puntual, onde se contempla unha afluencia media diaria de entorno ás 1.500 persoas na semana de maior afluencia, con puntas de 180 persoas na franxa horaria que vai dende as 8,00 horas ás 9,30 horas, e para o cal tense que reservar non menos de 400 prazas de aparcamento, estímase que as características da infraestrutura de accesibilidade rodada son idóneas, prevéndose como actuación complementaria a formalización dun segundo carril de servizo, que canalice de xeito autónomo os accesos e saídas ao ámbito. Por outra banda a contigüidade do ámbito co solo urbano consolidado tanto do núcleo do Temple, uns dos de máxima densidade residencial do concello, como do Seixal no colindante concello de Oleiros, permite prever unha importante afluencia de carácter peonil, que se verá favorecida pola implantación de novos itinerarios en desenvolvemento do solo urbanizable. Por último indicar que pola fronte da actuación discorren liñas do Transporte Público Metropolitano. En calquera caso indicar que a idoneidade da solución deberá ser testada co informe da administración titular da estrada AC-12, neste caso o Ministerio de Fomento. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 22 Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 23 3.5. COHERENCIA DA MODIFICACIÓN COS INSTRUMENTOS DE ORDENACIÓN DO TERRITORIO - Directrices de Ordenación do Territorio de Galicia. Conforme ao establecido no punto 1.4. do apartado de Determinacións das Directrices de Ordenación do Territorio (DOT), os instrumentos de planeamento urbanístico deben xustificar a súa coherencia e conformidade coas determinacións e criterios establecidos polas mesmas, incorporando unha valoración da correspondencia dos seus contidos. Estas determinacións das DOT refírense ao sistema de asentamentos, ao desenvolvemento e ordenación dos asentamentos, das áreas empresariais e das actividades produtivas, ás infraestruturas e aos vectores ambientais e do modelo territorial e ao patrimonio natural e cultural e á paisaxe, diferenciando aquelas de carácter excluínte de calquera outro criterio, daquelas outras de carácter orientativo que obriga á administración competente, neste caso a municipal, á súa concreción propositiva. Para Cambre, que se integra na Área Urbana de A Coruña, as determinacións do planeamento municipal deben ser coherentes coas establecidas para o Sistema de Cidades no apartado 2.1. das Determinacións das DOT. Dentro deste apartado establécese como determinación excluínte a formulación potestativa por parte da Xunta de Galicia dun Plan Territorial Integrado (PTI) co obxecto de ordenar os elementos e criterios de carácter supramunicipal da Área Urbana, e un conxunto de determinacións orientativas que, en ausencia de PTI, teñen un carácter excluínte para os instrumentos de planeamento urbanístico. Toda vez que para a Área Urbana de A Coruña a Xunta de Galicia non ten formulado un Plan Territorial Integrado, e que a área obxecto da modificación intégrase no agregado urbano da Área Urbana, estímase que a proposta de modificación debe ser coherente coas seguintes determinacións orientativas que teñen incidencia no ámbito. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 24 2. O sistema de asentamentos.2.1. Determinacións para o sistema de cidades. Determinacións excluíntes para os instrumentos de ordenación do territorio ou de planeamento urbanístico ante a falta de PTI: 2.1.4. d. Determinar a localización das áreas estratéxicas de solo para actividades empresariais-industriais e loxísticas e de subministración eléctrica. A modificación das vixentes NN. SS. clasifica como solo urbanizable de actividades terciarias unha extensión superficial de 43.854 m 2 que ten como criterio de ordenación á consolidación do eixe de actividades Ponte da Pasaxe - O Seixal.2.1.4. e. Identificar as zonas de recualificación co obxectivo de reconducir as dinámicas de ocupación do solo incompatible co modelo de desenvolvemento sustentable. A modificación das vixentes NN. SS. establece dentro dunha determinación taxada, unha delimitación de solo urbano e igualmente unha clasificación de solo urbanizable, o que permite reorientar crecementos indiscriminados.2.1.4. l. Fixación dos usos do solo e o equilibrio entre as distintas partes do territorio baixo a perspectiva da súa sostibilidade baseándose na capacidade de carga ou acollida do territorio. A modificación das NN. SS. analiza e avalía a capacidade de acollida do territorio que destina a novos crecementos terciarios en función da súa integración na trama urbana contigua.2.1.4. m. Establecer as medidas que garanten a coordinación entre as determinacións do Plan Xeral e os instrumentos de planeamento dos municipios contiguos. En ausencia de calquera instrumento de ordenación territorial con ámbito na Área Urbana, na Información Urbanística do presente documento estúdanse a ordenación nos perímetros de contacto cos termos municipais contiguos, fixadas polos planeamentos respectivos, para establecer determinacións coherentes. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 25 2.1.4. ñ. Establecer as condicións para intervir na dispersión procurando a compactación e densificación. A Modificación das NN. SS. especializa o territorio municipal cara a identificación dos nós de actividade que corresponde cos seus corredores e áreas de expansión en desenvolvemento, nos que se aposta de maneira clara pola compactación e reforzo da súa estrutura, mediante a definición de ámbitos de solo urbanizable. - Plan de Ordenación do Litoral. O Plan de Ordenación do Litoral redáctase co obxectivo básico de establecer os criterios, principios e normas xerais para unha ordenación territorial da zona litoral de Galicia, en base ao estudo da súa paisaxe litoral, e:. Recoñece a paisaxe como unha ferramenta e un valor de calquera territorio. Recoñece os valores naturais do territorio, os procesos e o seu sistema ambiental como soporte da actividade humana. Recoñece os elementos e sistemas patrimoniais froito da actividade humana e propón a súa posta en valor. Propón unha racionalización dos sistemas de asentamentos e de ocupación do territorio a partir dos procesos históricos. Supón a integración dos usos e actividades contemporáneas cos sistemas naturais. Propón un consumo racional de solo, fomentando a concentración urbana. Propón unha xestión dinámica da paisaxe, incorporando criterios e estratexias de calidade paisaxística e sostibilidade ambiental. Os obxectivos fixados polo POL para os agregados urbanos, onde se integra o ámbito da presente modificación, diríxense entre outros a: fomentar a compactación dos tecidos existentes, evitando a ocupación extensiva do solo aínda vacante, incorporando como espazos libres de cohesión os corredores ecolóxicos e áreas boscosas, así como os espazos de interese; favorecer operacións de recualificación e dotación; mellorar o acceso da poboación aos equipamentos e servizos, ofrecendo Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 26 alternativas de transporte e reducindo a necesidade de desprazamentos; fomentar a planificación de itinerarios alternativos interurbanos. O POL cualifica a área obxecto da modificación como ámbito de ordenación, sen que se superpoñan ámbitos de corredores ambientais, xeralmente vinculados ás canles dos ríos ou de espazos de interese. - Plan Sectorial da Rede viaria da Coruña, Arteixo, Culleredo, Cambre, Oleiros, Bergondo e Sada. Pola posición do ámbito da modificación, lindante coa estrada nacional AC-12, as determinacións establecidas no Plan Sectorial da Rede Viaria Comarcal non teñen incidencia no mesmo. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 27 Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 28 4. NORMATIVA REGULADORA EN SOLO URBANO. Ordenanza Residencial de baixa densidade.1. Tipoloxía edificatoria. Edificación residencial illada ou acaroada.2. Usos. Uso principal residencial. Permítense usos comerciais, servizos e pequena industria compatibles co residencial. Son usos prohibidos todos os incompatibles co residencial.3. Edificabilidade máxima.0,5 m 2 /m 2 sobre parcela neta. Para a aplicación deste parámetro atenderase ao establecido nos artigos 41.4 da LSG e 64.5 do RLSG.4. Parcela mínima.400 m 2.5. Ocupación máxima.50%. 6. Cuberta. Pendente máxima 30º desde a altura máxima das fachadas podendo cubrirse a 2, 3 ou 4 augas. O espazo baixo a cuberta poderase utilizar como parte da vivenda. Si existira algún elemento abufardado realizarase coa mesma tipoloxía a dúas augas e coa cumbreira horizontal e perpendicular aos principais da edificación.7. Altura máxima. Dúas plantas (B+1) é dicir, 6 m nas fachadas que correspondan aos faldróns de cuberta.8. Recuamentos da edificación.8 m ao eixe do camiño e 3 m aos lindeiros, agás que exista acordo ou permiso expreso entre os colindantes.9. Recuamentos aos peches. A 6 m do eixe do camiño. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 29 10. Sotos. Permítese a construción de semisotos e sotos baixo a edificación principal, respectando sempre a ocupación máxima permitida da parcela.11. Anexos. Admítese a construción dun único anexo á edificación sempre que non supere os 30 m 2.12. Peches. Poden ser opacos ata unha altura de 1,00 m, podendo superarse esa altura con elementos calados ou vexetais, ata un máximo de 1,80 m de altura, medidas ambas desde calquera punto do terreo. Esta condición débese cumprir na fronte e nos demais lindeiros. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 30 5. ORDENACIÓN DETALLADA DO SECTOR SOLO URBANIZABLE N-VI 5.1. ÁMBITO LEGAL As presentes determinacións de ordenación desenvolven a ordenación detallada do Sector de Solo Urbanizable N-VI, de conformidade co establecido no artigo 56.2. da L. S. G. e 126.2 do R. L. S. G., dando cumprimento ao establecido no Convenio Urbanístico subscrito en data 14 de xuño de 2016 entre o Concello de Cambre e parte dos titulares dos terreos. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 31 5.2. DELIMITACIÓN A súa delimitación correspóndese co solo clasificado como solo urbanizable pola presente Modificación Puntual das Normas Subsidiarias de Planeamento de Cambre no ámbito da N-VI, representando un sector único de planeamento, e que ten os seguintes lindes: norte Termo Municipal de Oleiros, sur carril de servizo e estrada nacional AC-12, oeste solo clasificado como urbano UE-19 polas vixentes Normas Subsidiarias de Planeamento de Cambre, e leste, co Termo Municipal de Oleiros, parcelas catastrais 000800400NH59E, 000800700NH59E, 000800800NH59E, 000800900NH59E e viario público; tal e como se delimita en planos de ordenación. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 32 5.3. OBXECTIVOS E CRITERIOS DE ORDENACIÓN Coas presentes determinacións preténdese a ordenación detallada do solo clasificado como solo urbanizable pola presente Modificación Puntual das Normas Subsidiarias de Planeamento de Cambre no ámbito da N-VI, conforme aos criterios e determinacións establecidos no seu apartado 3.3. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 33 5.4. XUSTIFICACIÓN DA ORDENACIÓN PROPOSTA 5.4.1. Rede viaria e aparcamento A estrutura viaria proxectada parte da definición dun anel circulatorio, do que forma parte un novo vial de servizo prolongación do actualmente existente de conexión entre a rúa Castelao e o carril lateral da estrada nacional AC-12, de tal xeito que as demandas de accesibilidades xeradas pola nova implantación non interfiran o normal funcionamento de dita estrada, tanto do seu tronco central como dos carrís laterais. Esta disposición permite percorridos interiores longos, de tal xeito que posibles puntas de conxestión non interfiran na rede viaria exterior, e novas conexións co solo clasificado como solo urbano ao marxe da rotonda do Seixal, e non hipoteca futuras conexións exteriores ao ámbito a día de hoxe non previstas polo planeamento. As seccións viarias propostas son de 12 m, con calzadas de 7 metros para a dobre dirección e catro para a dirección única; en relación ao vial de dirección única proxectado no bordo norte do ámbito, a ordenación detallada establece unha rasante vinculada ao mantemento da topografía actual co obxecto de non producir alteracións nos bordos na medida do posible. No que se refire ao aparcamento a ordenación proxectada establece unha reserva de 250 prazas, cun estándar dunha praza por cada 100 m 2 construídos, das que 72 son de titularidade pública contiguas á rede viaria. Esta dotación complementarase ao interior das parcelas coas maiores esixencias que estableza a lexislación sectorial. En canto aos itinerarios peonís, deséñase un pola fronte do ámbito en contacto co carril de servizo, e beirarrúas de dimensións 2 m, acompañando as calzadas interiores. Por último, a ordenación detallada incorpora as servidumes xeradas pola estrada AC-12 en aplicación da “Ley 37/2015 de carreteras”, tanto no que se refire á zona de afección como a de limitación da edificabilidade. A ordenación do sistema viario, tanto en dimensión como en xeometría propicia o cumprimento do establecido na vixente lexislación sobre accesibilidade e supresión de barreiras. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 34 5.4.2. Equipamento Comunitario Conforme ao establecido no artigo 42 da L. S. G. e dado o uso terciario do ámbito, a ordenación detallada cualifica como sistema de espazos libres e zonas verdes públicas unha extensión de 4.952 m 2 situada no ámbito máis prominente topograficamente do sector, en contacto co ámbito de actuación UE-19, previsto nas vixentes Normas Subsidiarias. Igualmente a ordenación detallada cualifica unha parcela de 1.237 m 2 destinada a equipamento comunitario, situada en contacto co solo urbano e o espazo dotacional de “Villa Concepción”. Por outra banda establécese a plantación de alomenos 65 unidades de árbores, vinculados ao sistema viario na disposición contemplada en planos de ordenación, aos que se engadirán os existentes e propostos no sistema de espazos libres públicos cualificado.5.4.3. Ordenación dos usos lucrativos Conforme ao establecido na presente Modificación Puntual das Normas Subsidiarias de Planeamento Municipal de Cambre establécese o uso global terciario, compatible co uso dotacional nunha porcentaxe do 20%, conforme á definición establecida no punto 3.2. do Anexo I do Regulamento da Lei do Solo, cunha edificabilidade máxima de 0,62 m 2 /m 2. A superficie construída máxima distribúese entre pezas de diferentes dimensións e parámetros de edificación, co xeito de que a actuación sexa flexible á hora de acoller diversos tipos de implantación, dende a media superficie comercial ata o pequeño terciario ou á dotación privada. Así, delimítase en primeiro lugar unha parcela de uso comercial e oficinas con fronte á estrada AC-12 e superficie 20.000 m 2 con capacidade para acoller ata unha media superficie comercial, tolerándose a súa división nun máximo de catro parcelas co obxecto de ampliar o abano de posibles usos e actividades. En segundo lugar delimítase unha parcela en contacto co solo urbano de uso hoteleiro, dotacional e oficina, e superficie 5.140 m 2, tolerándose a súa división nun máximo de dúas parcelas e unha altura máxima de baixo e dúas plantas. E por último e terceiro lugar unha parcela en contacto coa reserva de sistema de espazos libres e de dimensión 2.359 m 2, con destino a uso hoteleiro, comercial e oficinas, e altura máxima baixo e tres plantas. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 35 5.5. SISTEMA DE ACTUACIÓN, CUSTOS DE URBANIZACIÓN E ETAPAS DE EXECUCIÓN Conforme ao establecido no convenio subscrito entre os particulares e o Concello de Cambre, establécese como sistema de actuación o de compensación, delimitándose un único polígono para os efectos da súa xestión. O custo da execución material da urbanización calcúlase no estudo económicofinanceiro, sendo o importe total do investimento de 1.454.428,93 euros. Dada a configuración espacial e funcional do ámbito de solo urbanizable, plantéase a súa execución nunha única etapa. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 36 5.6. ADSCRICICIÓN DO SOLO DE SISTEMA XERAL O Sector de solo urbanizable non ten adscrito ningún sistema xeral exterior ao ámbito. Dentro do ámbito, e en terreos de titularidade do Ministerio de Fomento prodúcese a ampliación do vial de servizo da estrada nacional AC-12. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 37 5.7. APROVEITAMENTO TIPO Conforme ao establecido no artigo 99.4. da L. S. G., o planeamento que conteña a ordenación detallada fixará, xustificadamente, para a área de repartición, os coeficientes de ponderación relativos a uso e tipoloxía edificatoria característicos. Toda vez que o sector de solo urbanizable constitúe unha única área de reparto, e que o uso característico asignado, conforme ao establecido no apartado 3.2. do Anexo I do Regulamento da Lei do Solo de Galicia, é o terciario, establécese como coeficiente de ponderación 1. Ao interior do ámbito do sector non existe ningún equipamento público. Conforme ao establecido no artigo 99.5 da L. S. G., no momento de aprobación do instrumento de equidistribución poderá modificarse o aproveitamento tipo da área de repartición. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 38 5.8. ESQUEMA DE TRAZADO E CARACTERÍSTICAS DOS SERVIZOS Abastecemento de auga. O precálculo da rede de abastecemento realízase para a totalidade do ámbito desenvolto. Como dato de partida considérase unha dotación media de auga potable de 200 l/hab. día, conforme ao establecido no ITOHG-ABA. Dada a disposición da ordenación establecida deséñase unha dobre acometida á rede municipal que discorre pola vía de servizo da estrada AC-12 e no nó do Seixal, mallando a rede e renovando a condución existente na rúa Castelao de Ø 50 a Ø 110. As conducións efectuaranse a unha profundidade mínima de 60 cm comprobando que en todos os puntos se encontre como mínimo 30 cm por enriba das conducións da rede de sumidoiros. Prevese dotar á urbanización cunha rede contra incendios, dispoñendo un hidrante tipo 80 mm cunha saída de 70 mm e dúas saídas de 45 mm, o cal presupón dimensionar a rede para poder funcionar cun caudal unitario de 500 l/min. É dicir, cun caudal máximo de: 1 x 500/60 = 8,33 l/s. O número de habitantes equivalentes para os efectos de cálculo será de 258, resultadode un habitante equivalente por cada 100 m 2 construídos, resultando un consumo de 51.600 l/día, igual a 0,60 l/s. Supoñendo o consumo concentrado en 10 horas, o que implica un coeficiente punta de 2,4, elévase este consumo ata 1,44 l/segundo. Isto determina unha sección de tubaria de 110 Ø mm que representa o mínimo recomendable. No plano de ordenación correspondente indícase o trazado da rede. Rede de saneamento. O saneamento realízase cun sistema separativo, diferenciando augas residuais e pluviais, cunha folgura suficiente para admitir os efluentes das áreas dotacionais. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 39 A demanda realízase a partir do cálculo de habitantes equivalentes, 258, o que determina a utilización de condutos de diámetro mínimo recomendado Ø 300 para rede de residuais, e Ø 315 e Ø 400 na rede de pluviais. A rede realizarase en condutos subterráneos, intercalando os pozos de rexistro: os da rede de residuais salvan cambios de dirección, de desnivel, encontros entre colectores e acometidas; os da rede de pluviais serven ademais para recibir a auga dos sumidoiros que se conectan a dita rede a través deles. A conexión da rede ao colector que discorre pola outra marxe da estrada AC-12, realizarase mediante topo. No plano de ordenación correspondente indícase o trazado da rede. Rede de gas. Prevese a execución dunha rede de gas que dea servizo ao conxunto de edificacións previstas. O trazado das canalizacións discorrerá baixo o espazo público en contacto cos distintos edificios e a conexión producirase á rede existente. Reflíctese en planos o trazo da rede futura, debendo proceder ao seu deseño concreto o Proxecto de Urbanización correspondente. As canalizacións previstas proxéctanse de acordo coas especificacións contidas no Regulamento de Redes de Acometidas de Combustibles Gaseosos (O. M. 18.11.1974) e as súas Instrucións Técnicas Complementarias, prevéndose a utilización de condutos de polietileno PE100 en cor negra, soldados por fusión. Rede de electricidade. A potencia prevista calcúlase seguindo as instrucións complementarias do vixente Regulamento Electrotécnico de Baixa Tensión, establecendo un coeficiente de simultaneidade de 0,70. Neste senso, e para o abastecemento eléctrico da actuación, estímase unha demanda de 0,10 Kw por m 2 construído, que supoñendo unha simultaneidade do 70%, resulta unha demanda de 25.586 x 0,10 x 0,7 = 1.791 Kw. Con esta demanda, e toda vez que se ten que trasladar ao interior do ámbito o transformador existente na outra beira da AC-12, e subterraneizar a liña aérea que o Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 40 atravesa, realízase un entronque aéreo-soterrado a partir do cal se propón unha liña de media tensión soterrada que acomete os CTs previstos nas actuacións distribuídos en función das condicións de edificación de cada parcela, cubríndose simultaneamente a demanda do que se substitúe. Os proxectos que se desenvolvan posteriormente faranse en base a estas previsións e ás directrices que poden xurdir da compañía subministradora e necesidades definitivas. Así mesmo estarase aos Regulamentos de Alta e Media Tensión actualmente vixentes. En plano de ordenación correspondente indícase o trazado da rede. Rede de iluminación pública. Estableceuse o criterio de implantar iluminación tanto no viario público como no sistema dotacional. A rede se derivará do CT correspondente, desenvolvéndose na súa totalidade de xeito subterráneo, alternando os puntos de luz co arboredo implantado. En plano de ordenación correspondente indícase o trazado da rede. Rede de telecomunicacións. Dado que non existe polo momento rede no contorno da actuación, establécese o deseño dunha rede que conectará coa que se poida implantar, deixando prevista unha canalización, na súa totalidade subterránea, pola que poidan discorrer os diferentes servizos. En plano de ordenación correspondente indícase o trazado da rede. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 41 5.9. ORDENANZAS REGULADORAS SOLO URBANO E SOLO URBANIZABLE 5.9.1. Natureza, ámbito e vixencia 1. A presente ordenación detallada desenvolve o sector de solo urbanizable delimitado pola Modificación Puntual das Normas Subsidiarias de Planeamento de Cambre no ámbito da N-VI.2. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de reparcelación e de parcelación, tanto privadas como de carácter público que se pretendan realizar dentro do ámbito do solo urbanizado.5.9.2. Relación coas Normas Subsidiarias de Planeamento Municipal de Cambre En todos os puntos non desenvolvidos estarase ao disposto nas vixentes Normas Subsidiarias de Planeamento Municipal de Cambre ou instrumento que as substitúa.5.9.3. Alcance normativo dos documentos 1. O alcance normativo da presente ordenación deriva do contido normativo dos documentos que a integran: Ordenanzas Reguladoras, Plan de Etapas e Planos de Ordenación que terán carácter obrigatorio.5.9.4. Desenvolvemento obrigatorio Para a execución da ordenación detallada redactarase obrigatoriamente o Proxecto de Urbanización correspondente.5.9.5. Execución A execución da ordenación realizarase por polígonos completos. Para estes efectos, establécese un único polígono de execución e o sistema de compensación como o de actuación. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 42 5.9.6. Parcelación Nas parcelacións procurarase que a división das fincas se axuste ás regras de xeometría, orde e uniformidade, para a súa edificación conforme ao Plan, xustificándose debidamente as excepcións a esta regra. Seguirase a regra de lindes rectos e normais nas aliñacións.5.9.7. Ordenanzas particulares. Edificación Terciaria.1. Aplicarase esta ordenanza ás distintas zonas en que se divide o ámbito, con destino a acoller a tolerancia de usos terciarios.2. Establécese un tipo de edificación exento, regulada pola ocupación en planta e altura e cunha superficie edificable máxima establecida. Para cada unha das zonas de uso terciario establécense os seguintes determinacións de ordenación: - Zona 1. Establécense uns parámetros máximos de edificación de ocupación de parcela do 60%, altura de edificación 15 m, que excepcionalmente poderá ser rebasada por elementos publicitarios singulares e instalación de edificación de xeito xustificado e ata un máximo de 5 metros adicionais tras a correspondente autorización da administración competente en materia de Aviación Civil, e unha edificabilidade de 0,72 m 2 /m 2 sobre parcela. Os usos terciarios autorizados serán o comercial e oficinas. A superficie da presente zona poderá dividirse en parcelas mínimas de ata 3.500 m 2, manténdose en cada parcela resultante os parámetros de edificación e edificabilidade establecidos para os efectos de garantir o control no suposto de actuacións independentes. Autorízase a edificación adosada no suposto do proxecto conxunto e sen que se creen novas medianeiras. Ao interior da parcela deberá preverse un número de prazas de aparcamento non inferior a unha praza por cada 100 m 2 edificados Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 43 e, en calquera caso, o que resulte da aplicación da lexislación sectorial de comercio. - Zona 2. Establécense uns parámetros máximos de edificación de ocupación de parcela do 45%, altura de edificación de baixo e dúas plantas equivalente a 12 metros e unha edificabilidade de 1,35 m 2 /m 2 sobre parcela. Os usos terciarios autorizados serán o de oficinas, hoteleiro e dotacional. Ao interior da parcela deberá preverse un número de prazas de aparcamento non inferior a unha praza por cada 100 m 2 edificables. - Zona 3. Establécense uns parámetros máximos de edificación de ocupación de parcela do 45%, unha altura de edificación de baixo e tres plantas equivalente a 15 m medidos desde a rasante da beirarrúa á que dá fronte, e unha edificabilidade de 1,80 m 2 /m 2. No deseño da nova edificación se terá en conta a integración dos volumes resultantes na topografía para que se limite o impacto no contorno próximo ás edificacións catalogadas. Os usos terciarios autorizados serán oficinas, hoteleiro e comercial. Ao interior da parcela deberán preverse un número de prazas de aparcamento non inferior a unha praza por cada 100 m 2 edificables. A edificación nas zonas 1 e 3 estarán ao establecido pola vixente “Ley de Carreteras”, en canto ao respecto ás liñas de afección e de límite da edificabilidade, e á “Ley 37/2003 del ruido”. Igualmente estarán as limitacións xeradas polo Aeroporto de A Coruña, tanto no que se refire ás servidumes aeronáuticas como ás afeccións acústicas conforme ao establecido na legislación vixente no seu Plan Director. Na linde de contacto das parcelas edificables coa estrada AC-12, e ao interior delas, disporanse pantallas vexetais de coníferas para os efectos de acadar os obxectivos de calidade acústica no bordo colindante co sistemas xeral de infraestruturas, que serán executadas con cargo aos promotores dos desenvolvementos, previa autorización do Ministerio de Fomento se afectaran ás zonas de protección do viario estatal, podendo situarse na zona de dominio público. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 443. A superficie ocupada en cada unha das zonas situarase no interior da área de movemento da edificación definida en plano de ordenación, destinándose o sobrante de parcela a áreas de aparcamento, itinerarios e zonas axardinadas, prohibíndose a este respecto a utilización de especies exóticas invasoras. A edificación, incluída a cuberta, non poderá exceder a envolvente definida en plano de ordenación, resolvéndose en cuberta plana.4. Autorízanse sotos e semisotos ata un máximo de dous destinados a instalacións de servizo do conxunto do edificio, anexos ás actividades de planta baixa e, preferentemente, a garaxe-aparcamento.5. O volume edificable resultante da aplicación da presente ordenanza responderá a un proxecto arquitectónico único, autorizándose a formación dun Estudo de Detalle para a reordenación volumétrica que garantirá en calquera caso o respecto ao teito máximo edificable, a integración volumétrica cos cuarteiróns contiguos, e unha ocupación máxima de parcela do 75%. Dito Estudo de Detalle establecerá, conforme ao regulado no artigo 79.1. c) da LSG, unha proposta de materiais e cores das edificacións, para o cal poderá terse en conta o establecido na guía de cor e materiais de Galicia, así como unha regulación de publicidade, cartelería e sinaléctica, e todo isto co obxecto de garantir unha axeitada integración paisaxística na súa contorna.6. Autorízanse co carácter xeral os usos terciarios e en concreto, comercial, oficinas, hoteleiro, salas de reunión e espectáculo, sanitarios, asistencial, servizos urbanos e Administración Pública, conforme á distribución establecida para cada unha das zonas.7. Para os efectos de acadar os obxectivos de calidade acústica do solo urbano en relación aos valores de inmisión procedentes do novo desenvolvemento, as novas edificacións e actividades a desenvolver no ámbito estarán ao disposto no Decreto 103/2015, de 9 de xullo, sobre contaminación acústica de Galicia.8. As edificacións a localizar no ámbito estarán ao establecido no artigo 30 da Lei de costas no referido á non formación de pantallas arquitectónicas ou acumulación de volumes. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 45. Ordenanza de zonas de equipamento comunitario público.1. Comprende aquelas dotacións públicas que se reservan para equipamentos comunitarios de interese público e social. Os seus ámbitos son os definidos nos planos de ordenación.2. Non se autoriza ningún tipo de edificación, respectando en calquera caso o establecido pola vixente “Ley de Carreteras” en canto ao respecto ás liñas de afección e do límite de edificabilidade.3. Usos. Permítense os usos públicos de equipamento de interese público e social de acordo co establecido nas vixentes Normas Subsidiarias:. Ordenanza de zonas verdes e espazos libres públicos.1. A súa delimitación será a definida en Plano de Ordenación.2. Nestas zonas non se permitirá ningún tipo de edificación permanente. Poderá autorizarse a colocación de casetas e quioscos desmontables para fins propios dos usos convencionais destas zonas, así como o amoblamento necesario (bancos, papeleiras, fontes de auga potable, xogos de nenos, etc.). En todo caso a superficie total ocupada por todos os elementos permanentes ou desmontables antes citados non poderá superar o 5% da superficie total da respectiva zona. A súa altura non superará a dunha planta equivalente a 4 m. De conformidade co establecido no artigo 70.7 do RLSG as pequenas instalacións que se poidan implantar non superarán a superficie construída total pechada de 200 m 2.3. Os cerramentos, cando sexan necesarios, non superarán a altura de 0,50 m con materiais opacos podendo rebordar dito límite con elementos diáfanos ou elementos vexetais. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 46 4. As zonas verdes e espazos libres de uso público deberán estar convenientemente urbanizadas, coas correspondentes sendas peonís, camiños, escaleiras e acondicionamento vexetal, e dotadas de iluminación pública, rede de pluviais e abastecemento de auga necesarios para o seu funcionamento e conservación. Igualmente dispoñeranse elementos que eliminen as barreiras arquitectónicas e itinerarios que garantan a súa utilización e que sexan accesibles a calquera persoa.5. A urbanización e acondicionamento das zonas verdes estará ao disposto na Lei 10/2014 de Accesibilidade e ao Regulamento de desenvolvemento e execución da Lei de Accesibilidade e Supresión de Barreiras na Comunidade Autónoma de Galicia. Sistema viario e áreas de aparcamento.1. Aplicarase esta regulación á rede viaria pública (rodada, peonil e mixta) e ás áreas de aparcamento público en superficie definidas nos planos de ordenación.2. Ao sistema viario peonil incorporaranse os accesos aos equipamentos que se deriven da súa ordenación pormenorizada.3. Os usos permitidos serán os propios da circulación e estacionamento de vehículos ou peóns.4. Nas áreas de aparcamento garantirase a reserva de polo menos un 2% das mesmas con destino a usuarios minusválidos.5. As superficies de estacionamento terán o tratamento superficial e o arboredo que se establece nas condicións de pavimentación da rede viaria das normas de urbanización.6. A disposición do arboredo establecerase no Proxecto de Urbanización, que igualmente poderá propoñer unha diferente distribución do aparcamento, así como axustar os tratamentos superficiais propostos, en concordancia coas áreas peonís e rodadas contiguas.7. Os sobrantes que resulten da organización funcional das prazas de aparcamento recibirán o tratamento propio das zonas verdes ou peonís próximas. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 47 8. En calquera caso estarase ao disposto na Lei 10/2014 de Accesibilidade e aoRegulamento de desenvolvemento e execución da Lei de Accesibilidade e Supresión de Barreiras na Comunidade Autónoma de Galicia.5.9.8. Normas de urbanización 1. Para a execución da presente ordenación detallada redactarase un proxecto de urbanización que desenvolva as súas determinacións de acordo coas presentes Normas.2. O Proxecto de Urbanización non poderá modificar as previsións do planeamento que desenvolvan -sen prexuízo de que poidan efectuarse adaptacións, esixidas pola execución material das obras- nin, en ningún suposto, conter determinacións sobre ordenación e réxime do solo ou da edificación.3. Para os efectos do alcance dos proxectos, as obras de urbanización detállanse nos seguintes grupos: a) Apertura e reforma de viario, aparcamento en superficie e espazos libres. b) Pavimentación de viario. c) Xardinería e acondicionamento de espazos libres. d) Redes de distribución de auga, electricidade, gas e telecomunicacións. e) Redes de evacuación de augas pluviais e residuais. f) Iluminación pública. g) Outros.4. Os proxectos de urbanización deberán resolver, nas condicións previstas, o enlace dos servizos urbanísticos do ámbito cos xerais aos que se conectan, para o que verificarán que estes teñen a suficiente dotación ou capacidade para absorber os aumentos cos que houberan de verse afectados polas obras proxectadas. Prohíbese a utilización de especies exóticas invasoras en xardíns e espazos públicos. Na execución da área de nova urbanización estableceranse cautelas que eviten a dispersión de especies invasoras existentes no ámbito.5. O proxecto de urbanización deberá estudar adecuadamente a transición entre as actuacións propostas no solo reclasificado e o ámbito que contén as vivendas catalogadas de xeito que non se xeren máis afeccións negativas e evitando que o contorno das vivendas quede como un promontorio illado. O proxecto de urbanización deberá ser autorizado pola consellería competente en materia de patrimonio cultural. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 48 6. De conformidade co establecido no artigo 61 do POL, establécese como condiciónpara o proxecto de urbanización que se redacte a necesidade de minimizar os movementos de terras, alteracións de canles e cortas de arboredo de interese, así como a naturalización do tratamento dos espazos destinados á urbanización, salvagardando as características naturais dos solos e evitando a contaminación ambiental (atmosférica, lumínica e acústica). Condicións da rede viaria.1. Para calcular a pavimentación de calzadas nas vías rodadas, tanto no que se refire ao grosor das capas de firme necesario como ao material a empregar na capa de rodaxe, terase en conta o carácter e o tráfico das mesmas.2. Os materiais de pavimentación, elixiranse de acordo cun código funcional que distinga as categorías do espazo: circulación, peonil, estancia de persoas e de vehículos, uso conxunto de persoas e de vehículos, etc.3. O solo de prazas, beirarrúas e sendas peonís resolverase con materiais que non dificulten a circulación das persoas e de vehículos de man.4. As tapas de arquetas, rexistros, etc. orientaranse tendo en conta as xuntas dos elementos do pavimento e nivelaranse co seu plano de tal forma que non resalten sobre o mesmo.5. As diferencias de nivel entre distintos pavimentos resolveranse con bordos ou outros elementos de separación que definan claramente os seus perímetros, sen prexuízo da eliminación de barreiras arquitectónicas.6. Os pasos de carruaxes e de emerxencia nunca deformarán o perfil lonxitudinal das beirarrúas, nas que soamente se poñerán de manifesto pola diferencia de materiais e polo rebaixe do bordo.7. No caso de instalarse en beirarrúas reixas de ventilación de redes e outros elementos subterráneos, deseñaranse de modo que non supoñan risco de caída por enganche de tacóns do calzado.8. A pendente mínima será do 0,8%. Admitiranse excepcionalmente pendentes menores sempre que o proxecto resolva adecuadamente a drenaxe da plataforma, utilizando rigolas, ampliando a frecuencia de sumidoiros, etc.9. Cando existan desniveis na proximidade inmediata das vías, trataranse colocando muros de contención nos lugares necesarios. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 49 10. Os quioscos, casetas, postos e terrazas, non poderán obstaculizar o paso das persoas nas beirarrúas, nin interferir perspectivas de interese, visibilidade do viario ou da sinalización, debéndose estar ao disposto na Lei 8/1997 de Accesibilidade e Supresión de barreiras na Comunidade Autónoma de Galicia.11. Todos os bancos que se fixen ao chan, construiranse con materiais duradeiros que non precisen conservación. Condicións de abastecemento de auga.1. Para o dimensionado da rede haberá de preverse un consumo medio de douscentos (200) litros por habitante e día. Para a transformación de usos en habitanteequivalente utilizaranse os coeficientes previstos en NTE. IFA. MOPU.76.2. A rede que se proxecte deberá ser mallada, excepto nos ramais de menor xerarquía. Neste caso os testeiros dos ramais contarán con dispositivo de desaugue á rede desaneamento. Calquera solución que non respecte este criterio só será admisible si existira unha xustificación detallada en termos económicos e funcionais.3. O diámetro mínimo dos tubos de nova implantación na rede, ou substitución dos existentes, será de 100 mm de modo que sobre ela poidan instalarse hidrantes de diámetro 80 mm.4. Os proxectos de abastecemento deberán incluír unha xustificación hidráulica da solución adoptada.5. A velocidade da auga nos tubos principais, deberá estar comprendida, salvo xustificación razoada, entre 0,5 e 1,8 m/s.6. Os tubos deberán situarse a un nivel superior ao dos sumidoiros circundantes.7. Os tubos, válvulas e pezas especiais dispoñeranse co calibre suficiente para garantir a estanquidade e durabilidade da rede. A presión normalizada de proba en fábrica non será inferior, en ningún caso, a) 10 atmosferas. Os materiais cumprirán as condicións requiridas no Prego de Condicións Técnicas para tubos de Abastecemento de Auga (MOPU 1974). 8. Todas as acometidas dispoñerán de chave de paso rexistrable na vía pública. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 50 Condicións do saneamento.1. O saneamento realizarase polo sistema separativo, tal e como se establece en Planos de Ordenación.2. As seccións mínimas dos condutos de saneamento, tanto para a rede como para acometidas domiciliarias e desaugues de sumidoiros, será de trinta (30) centímetros de diámetro e as velocidades máximas de tres (3) metros por segundo, cando os condutos sexan de formigón vibrado ou centrifugado. Poderán aumentarse a valores maiores, adoptando tubos de gres, fibrocemento, plásticos ou equivalentes pola dureza do seu revestimento, nos casos que sexa preciso.3. As pendentes mínimas nos ramais iniciais serán do un por cento (1%), e nos demais determinaranse de acordo cos caudais para que as velocidades mínimas non descendan de cero con cinco (0,5) metros por segundo. Se fosen inferiores instalaranse, en cabeceira dos ramais, cámaras de descarga automática de auga limpa. A capacidade destas será de cero con cinco (0,5) metros cúbicos para os condutos de trinta (30) centímetros e dun (1) metro cúbico como mínimo para os restantes.4. Para o cálculo das redes de saneamento adoptaranse como caudais de augas negras o medio e o máximo previstos para o abastecemento de auga, afectados ou non por un coeficiente redutor, que non poderá ser inferior ao 85%. Para os caudais de augas de choiva calcularanse, a partir de datos pluviométricos oficiais, os caudais máximos procedentes de choivas; con probabilidade de repetición cada dous anos, se as pendentes do terreo son apreciables, e con probabilidade de repetición cada cinco anos, se as pendentes do terreo son moi pequenas, para colectores que saneen áreas inferiores a cincuenta (50) hectáreas.5. As conducións serán subterráneas, seguindo o trazado da rede viaria ou espazos libres públicos. Salvo imposibilidade técnica o recubrimento mínimo da canalización de pluviais, medido desde a súa xeratriz superior, será de 1,00 metro para zonas non rodadas e de 1,50 metros para zonas rodadas, debendo situarse, en todo caso, a nivel inferior das conducións de abastecemento circundante.6. Dispoñeranse pozos de rexistro cada 50 m, así como en todos os cambios de aliñación e rasante e nas cabeceiras. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 51 7. Poderá utilizarse calquera dos materiais prescritos no Prego de Prescricións Técnicas Xerais para canalizacións de saneamento de poboacións (MOPU/86), coas condicións alí sinaladas.8. As xuntas deberán ser estancas. Utilizarase preferentemente a solución elástica mediante xunta de goma. Prohíbese a utilización de unións ríxidas de corchete, salvo que se xustifique mediante un tratamento adecuado a impermeabilidade das mesmas. Os pozos, arquetas e sumidoiros deberán ser estancos, debendo tratarse adecuadamente as superficies que estean en contacto coa auga.9. A conexión ao saneamento das acometidas domiciliarias e desaugues de sumidoiros producirase en pozos de rexistro. Condicións do subministro de enerxía eléctrica. Redes de distribución.1. Serán subterráneas.2. O cálculo das demandas de potencia en baixa tensión efectuarase de acordo cos graos de electrificación establecidos no Regulamento Electrotécnico de Baixa Tensión ou disposición que o substitúa, e, se non, por previsións debidamente xustificadas en función do tipo de usuario a que se destina.3. Cando a carga total correspondente a un edificio sexa superior a 50 KVA, facilitarase á compañía subministradora de enerxía un local capaz para instala-lo centro de transformación, nas condicións que se indican no Regulamento de Acometidas Eléctricas. En todo caso, o centro de transformación deberá reuni-las debidas condicións técnicas.4. Procurarase a integración dos centros de transformación na edificación, admitíndose a súa disposición subterránea sempre que resolvan o seu acceso desde a vía pública, e a súa drenaxe directa á rede de sumidoiros.5. En todo caso calquera centro de transformación subterráneo deberá situarse deixando unha distancia libre maior dun metro de calquera condución ríxida existente (saneamento, abastecemento, gas, telefonía, etc.). Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 52 6. Todas as instalacións satisfarán o determinado nos regulamentos electrotécnicos e normas vixentes, así como na normativa da compañía subministradora, sempre que esta non se opoña ao aquí establecido. Iluminación.1. Os niveis medios de iluminación exterior serán: Parques, xardíns, paseos e áreas peonís: 5 luxes Zona viaria: 10 luxes O coeficiente de uniformidade será superior a cero con tres (0,3). 2. A relación entre a separación e altura dos focos non deberá ser superior a catro con cinco (4,5) salvo nos casos en que a brillantez dos focos estea delimitada e se xustifique adecuadamente.3. En interseccións de vías continuarase o maior nivel de iluminación nos primeiros vinte e cinco (25) metros da rúa de menor nivel, medidos desde a intersección das beirarrúas. Nos cruces de rúas, os focos deberán dispoñerse despois do cruce no sentido de marcha dos vehículos e nas curvas pronunciadas, deberán dispoñerse a menor distancia da normal e na parte exterior á curva.4. Na súa redacción deberán cumprirse os regulamentos nacionais, en particular o Regulamento Electrotécnico de Baixa Tensión, así como as normas e criterios que fixe o Concello. Reflectiranse cantos cálculos e razoamentos se precisen para xustificar a instalación de iluminación pública adoptada e se xustificará a súa economía de funcionamento e conservación.5. As tapas de conexións e mecanismos dos soportes, que se encontrarán fóra do alcance dos nenos, terán un mecanismo de peche controlable. Os puntos de luz estarán protexidos por materiais irrompibles e os postes serán de materiais inoxidables.6. A iluminación ambiental de áreas con arboredo realizarase de modo que sexa compatible con este. En consecuencia os puntos de luz non poderán ter unha altura superior a catro con cinco (4,5) metros. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 53 7. Nas vías arboradas os puntos de luz alternarán coas árbores. Condicións da rede de telecomunicacións.1. A canalización de telecomunicación será subterránea e única con capacidade para albergar tanto os servizos de telefonía (Telefonía Básica e Rede Dixital de Servizos Integrados) como os servizos de telecomunicación por cable que poidan preverse.2. As redes de alimentación dos distintos operadores dos servizos de telecomunicacións discorrerán obrigatoriamente pola canalización de telecomunicacións dando servizo ás edificacións a través dunha Única Arqueta de Entrada, de acordo co establecido no Regulamento de Infraestruturas Comúns de Telecomunicacións, prohibíndose en calquera caso a implantación de cableado visto polas fachadas das edificacións. De ser necesaria a instalación de armarios de control non subterráneos, haberán de estar integrados na edificación, evitándose interferencias físicas e visuais no espazo público. Rede de gas.1. O deseño da rede de gas e das instalacións complementarias, así como o cálculo, condicións dos materiais, probas, ensaios, condicións de control e mantemento deberá realizarse de acordo co establecido no Regulamento de Redes e Acometidas de Combustibles Gasosos (O. M: 18.11.1974) e das súas Instrucións Complementarias. A rede que se execute terá as características esixibles para o subministro a través dela de gas natural.2. As conducións serán subterráneas, así como as instalacións complementarias.3. O material dos condutos será o polietileno e o seu sistema de unión o de soldadura por fusión.4. As gabias terán unha base firme, continua e exenta de materiais que poidan danar a condución. A súa profundidade será como mínimo de 0,60 metros medidos desde a rasante do terreo.5. As unións serán estancas e manterán o nivel de calidade do resto da canalización, cumprindo, en todo caso, as especificacións das Normas UNE que correspondan ao material utilizado. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 54 6. A separación da condución respecto doutras instalacións será como mínimo de 0,20 metros en cruces e 0,40 m en paralelo para a Media Presión A e 0,10 m en cruces e 0,20 m en paralelo para a Media Presión B e Baixa Presión. Acondicionamento de espazos libres e zonas verdes.1. O proxecto e urbanización correspondente ás áreas libres e zonas verdes xustificará o sistema de rega elixido, a rede de iluminación que incorpore, e os elementos do mobiliario urbano, incluíndo un estudo dos custos de mantemento e conservación.2. O proxecto cumprirá as seguintes condicións: a) Pendente máxima dos paseos do dez por cento (10%), excepto escaleiras. b) A iluminación media dos paseos será igual ou superior a 7 lux, en servizo, cun factor de uniformidade maior ou igual de cero con vinte (0,20). 3. Deberá preverse dotación de fontes de beber, xogos infantís, bancos, etc.4. Os alcorques terán unha dimensión proporcionala ao porte do arboredo, e, en todo caso, superior a oitenta (80) centímetros de diámetro.5. O solo dos paseos, camiños e sendeiros resolverase con seccións transversais bombeadas cunha pendente máxima do dous por cento (2%). As superficies horizontais deberán estar debidamente drenadas.6. O tronco dos plantóns das árbores de porte grande terán unha circunferencia de vinte e dous a vinte e catro (22-24) centímetros medida a un (1) metro de altura desde o arrinque das raíces; as árbores de porte mediano terán de vinte a vinte e dous (20-22) centímetros e os de porte pequeno terán de dezaoito a vinte (18-20) centímetros.7. Todos os plantóns deberán conservar a guía principal e ter o tronco recto.8. As árbores de aliñacións plantaranse con titores, proteccións mecánicas, proteccións contra cans e ventos para asegurar o seu enraizamento e protexer o seu crecemento nos primeiros anos.9. A plantación do arboredo das zonas verdes efectuarase na primeira etapa de urbanización do respectivo polígono. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 55 5.9.9. Outras normas 1. Afeccións acústicas do aeroporto de A Coruña. Nos ámbitos afectados pola pegada sonora non son compatibles os usos residenciais nin os dotacionais educativos ou sanitarios. As construcións que se implanten dentro de zonas afectadas pola pegada sonora haberán de estar convenientemente insonorizadas para cumprir cos requisitos de illamento acústico establecidos no documento básico DB-HR protección fronte ao ruído do CTE, non correndo o xestor aeroportuario nin o Ministerio de Fomento cos custos de dita isonorización.2. Servidumes aeronáuticas. As Servidumes Aeronáuticas do Aeroporto de A Coruña son tanto as correspondentes ao Real Decreto 374/1996 como as correspondentes á Proposta do Plan Director de dito aeroporto. As construcións e instalacións, así como calquera outra actuación que se contemple no ámbito da Modificación Puntual, incluídos todos os seus elementos (como antenas, pararraios, chemineas, equipos de aire acondicionado, caixas de ascensores, carteis, remates decorativos), así como calquera outro engadido sobre tales construcións, así como os medios mecánicos necesarios para a súa construción (guindastres, etc.), modificacións do terreo ou obxecto fixo (postes, antenas, aeroxeradores incluídas as súas palas, carteis, etc.), así como o gálibo de viario ou vía férrea, non poden vulnerar as Servidumes Aeronáuticas do Aeroporto de A Coruña, que veñen representadas nos planos 11.1, 11.2 e 11.3 de servidumes aeronáuticas da “Modificación Puntual das Normas Subsidiarias de Planeamento de Cambre no ámbito da N-VI”, agás que quede acreditado, a xuízo da Axencia Estatal de Seguridade Aérea (AESA), que non se compromete a seguridade nin queda afectada de modo significativo a regularidade das operacións das aeronaves, de acordo coas excepcións contempladas no Decreto 584/72, na súa actual redacción. No ámbito da Modificación Puntual, a execución de calquera construción, instalación (postes, antenas, aeroxeradores -incluídas as palas-, medios necesarios para a construción (incluídos os guindastres de construción e similares)) ou plantación, requirirá acordo favorable previo da Axencia Estatal de Seguridade Aérea (AESA), conforme aos artigos 30 e 31 do Decreto 584/72 na súa actual redacción. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 56. Calquera emisor radioeléctrico ou outro tipo de dispositivo que puidera dar orixe a radiacións electromagnéticas perturbadoras do normal funcionamento das instalacións radioeléctricas aeronáuticas, aínda non vulnerando as superficies limitadoras de obstáculos, requirirá da correspondente autorización da Axencia Estatal de Seguridade Aérea, conforme ao previsto no Artigo 16 do Decreto 584/72 de servidumes aeronáuticas. Dado que as servidumes aeronáuticas constitúen limitacións legais ao dereito de propiedade en razón da función social de esta, a resolución que a tales efectos se evacuase solo poderá xerar algún dereito a indemnización cando afecte a dereitos xa patrimonializados. As propostas de novos planeamentos urbanísticos ou plans de desenvolvemento, da súa revisión ou modificación, no ámbito da Modificación Puntual, deberán ser informadas pola Dirección Xeral de Aviación Civil, conforme á Disposición Adicional Segunda do Real Decreto 2591/1998 na súa actual redacción, para o que se solicitará informe antes da Aprobación Inicial do planeamento. A falta de solicitude do informe preceptivo, así como no suposto de desconformidade, non se poderá aprobar definitivamente o planeamento no que afecte ao exercicio das competencias estatais. O aproveitamento susceptible de materialización será o definido polo planeamento xeral de acordo coa lexislación urbanística, unha vez que se apliquen ao mesmo as condicións que, no seu caso, estableza o informe do Ministerio de Fomento, non xerando, no caso da súa diminución, ningún tipo de dereito a indemnización por parte do Ministerio de Fomento, nin do xestor aeroportuario nin do prestador dos Servizos de Navegación Aérea, salvo cando afecte a dereitos xa patrimonializados.3. Para as novas construcións próximas a estradas do Estado, existentes ou previstas, será necesario que, con carácter previo ao outorgamento de licenza de edificación, se leven a cabo os estudos correspondentes de determinación dos niveis sonoros esperables así como a obriga de establecer limitacións á edificabilidade ou dispoñer os medios de protección acústica imprescindibles en caso de superarse os limiares establecidos na “Ley 37/2003 del Ruido” e no R. D. 1367/2007, de 90 de outubro, modificado polo RD 1038/2012, e no seu caso na normativa autonómica ou local. O estudo de ruído debe conter os correspondentes mapas isófonos. Os medios de protección acústica que resulten necesarios serán executados con cargo aos promotores dos desenvolvementos, previa autorización do Ministerio de Fomento, se afectan ás zonas de protección do viario estatal podendo situarse na zona de dominio público. Modificación Puntual das Normas Subsidiarias de Planeamento de Cambre no ámbito da N-VI. Documento de A. D. 57 5.10. CADRO DE CARACTERÍSTICAS Superficie total do sector 43.854 m 2 Superficie neta do sector 41.268 m 2 Edificabilidade do sector 0,62 m 2 /m 2 Superficie máxima construída 25.586 m 2 Coeficiente de ponderación de uso 1 Zonas de uso terciario: Zona 1. Superficie ámbito 20.000 m 2 Superficie construída 14.400 m 2 Zona 2. Superficie ámbito 5.140 m 2 Superficie construída 6.939 m 2 Zona 3. Superficie ámbito 2.359 m 2 Superficie construída 4.246 m 2 Sistema dotacional: Equipamento comunitario 1.237 m 2 Zonas verdes e espazos libres 4.952 m 2 Nº prazas de aparcamento públicas 72 prazas Arboredo 112 unidades Asociado á rede viaria mínimo de 65 unidades” Cambre, 20 de agosto de 2021 Concelleiro delegado da Área de Urbanismo e Obras P. D. (R. A. núm.1323/2019, do 1 de xullo) Juan González Leirós